**Pályázat a Kémia Szakterületi koordinátori posztra**

**Általános adatok és bemutatkozás**

Név: Hegedüs György

EHA: HEGRADT.ELTE

Szül. Dátum: 1990.08.31.

e-mail cím: ifj.hege@gmail.com

Hegedüs György vagyok tanulmányaimat 2009 szeptemberében kezdtem a Természettudományi Kar, Kémia BSc képzésén. Jelenleg mentorként és szakos képviselőként tevékenykedem a HÖK keretein belül. Rendszeresen jártam SZACS gyűlésekre, és rendkívül tetszett egy jó hangulatú csapattal dolgozni a kémia szakterületért. Úgy érzem, hogy a fentebb említett tevékenységeken kívül többet tehetnék szakot felvett hallgatókért, és ehhez kérném a Ti szavazataitokat.

**Tervek és célok**

Először is az elődöm, Emődi Flóra által lefektetett alapokra kívánok építkezni, gondolok itt az intézménnyel ápolt jó kapcsolat kialakítására illetve a HÖK-kel történő együttműködésre. De nem szabad elfelejteni a rendezvényeket sem, mint például a Vegyész Főzőcske és a Gólyaszobát is szeretném, ha kémiás kézen maradna, ezeken felül azt tervezem megvalósítani a várpalotai Vegyész Múzeum meglátogatását, amennyiben a felújítása befejeződik. Szeretném elérni, ezek ne csak egyszeri fellángolások legyenek, hanem hagyományokká váljanak.

Viszont nem felejtem el a más szakterülettel közös programjainkat sem, gondolok itt a Halloween-i vagy fizikával alkotott Fúziós estékre.

De ez természetesen nem jelenti azt, hogy nekem nincsenek saját ötleteim. Szeretném ha a Vegyész foci rendezvényre immáron egy összeszedettebb csapat indulna el (legalább egyszer játszunk már együtt a meccsek előtt). Illetve a Preparatív Pipa Péntek program beindítását, amely egy péntek délutánonként megrendezett kisebb összejövetel, ahol kellemes füst társaságában szakmai és kevésbé szakmai témákról zajlanak beszélgetések, zömmel kémikus hallgatóknak.

A fentebb említett programok célja a minél több csatorna nyitása a kémiás hallgatók felé. Sajnos a sok jó mellett meg kell említenem az előző rendszer nagy hibáját. Mégpedig csak egy évfolyam alkotta a szakterületi csoport magját, ezért miután végeztek a SZACS elnéptelenedik. Ezen problémák elkerülésének céljából vélem hasznosnak a fentebb említett programokat.

Talán kiolvasható, hogy jelenleg elsősorban egy olyan csapat kialakításra törekeszem, amely terveim megvalósításában tud segíteni. Amennyiben alkalmasnak tartotok egy ilyen csapat vezetésére kérlek szavazzatok rám.

Ha vannak kérdéseitek tegyétek fel nyugodtan.

Budapest, 2011.09.11.

Hegedüs György